དེང་སང་བོད་མིའི་ནང་གི་སྲིད་སྐྱོང་གི་པར་ཙམ་མཐོང་ནའང་།ཐུགས་སུན་སྣང་གིས་མཇལ་འདོད་མེད་སྣང་སྟོན་མཁན་ཉིན་རེ་ནས་ཉིན་རེར་ཇེ་མང་དུ་འགྲོ་བཞིན་པ་འདི་ཡང་སྙིང་སུ་ཡི་བྱེད་ལས་ལ་བརྟེན་ནས་བྱུང་བ་རེད་དམ།ཁ་སང་ཤེས་རིག་ལས་ཁུངས་ཀྱི་བོད་སློབ་འཛིན་ཚོགས་ཁོངས་ཀྱི་སློབ་གྲྭ་ཁག་རྩིས་ལེན་སྐོར་དང་།སྐྱབས་བཅོལ་ལག་དེབ་དེབ་སྐྱེལ་ཞུ་ཕྱོགས་གཉིས་ཀྱི་གསར་འགོད་གསལ་བསྒྲགས་སྐབས་ཀྱང་པར་ཆས་ཀྱི་མདུན་དུ་ཁོ་པ་ཡང་ཐོན།མི་རྣམས་གད་མོ་ཤོར།བྱ་སྤུ་གནོན་ཟེར་པ་དེ་སྒང་ནས་ག་རེ་བྱས་བྱས་དང་།འོག་ནས་གཅིག་མ་འགྲིག་ན་སྲོག་ཐོག་གཏོང་རྐྱང་ལ་མི་ཟེར་པ་ཚང་མས་ཤེས་ནའང་།ཤེས་རིག་ལས་ཁུངས་བདེ་སྲུང་ལས་ཁུངས་ཀྱི་འབྲེལ་ཡོད་དྲུང་ཆེ་དང་ལས་བྱེད་ཀྱིས་གནས་ཚུལ་དེ་ཙམ་ཡང་གསལ་བསྒྲགས་གནང་རྒྱུར་མི་འཇོན་ནམ།གནད་དོན་དེ་ཙམ་ནི་སྲིད་སྐྱོང་ཡ་གི་ནས་མར་སླེབས་ཏེ་བསྒྲགས་དགོས་པ་ཞིག་རེད་དམ།